stanford-oval/wikipedia huggingface dataset:
אברהם בנמלך
חיים אישיים

מתגורר בירושלים נשוי לציפי ואב לארבעה, בהם עורך הדין אסף בנמלך, יושב ראש "נאמני תורה ועבודה", ההיסטוריון מוטי בנמלך, והפרופסור לכלכלה אפרים בנמלך. כלתו היא ההיסטוריונית והסופרת ימימה חובב.
סדרות רדיו בעריכתו

בנמלך ערך סדרות רבות בנושאים שונים:
כתובת על הקיר - על האנטישמיות בעולם. הסדרה זכתה בפרס רשות השידור (1982).
מדרום לסמבטיון - על יהודי דרום אמריקה.
השואה - סדרה במלאת 60 שנה לניצחון בעלות הברית (2005).
ישראל בת שישים - אירועים בולטים בתולדות המדינה. הסדרה זכתה בפרס רשות השידור (2008).
הנקודה היהודית - מוסף רדיו לענייני עם ישראל בישראל ובתפוצות.
כמו כן כתב את החידון הטלוויזיוני מחשבה תחילה, שזכה בפרס רשות השידור.
אבקוויר

| --- | --- |

 
 שם IUPAC
 (1S,4R)-4-]2-amino-6-(cyclopropylamino)-9H-purin-9-yl]cyclopent-2-en-1-yl}methanol
 נתונים כימיים
 כתיב כימי:  C14H18N6O 
 מסה מולרית:  286.332 גרם למול
 נתונים פרמוקוקינטיים
 זמינות ביולוגית:  ~83%
 זמן מחצית חיים:  1.54 ± 0.63 שעות
 הפרשה:  בעיקר בשתן, 16% בצואה
 בטיחות
 מעמד חוקי:  מוגדר בסל הבריאות
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 דרכי מתן:  אוראלי
 מזהים
 קוד ATC:  J05AF06 
 מספר CAS:  136470-78-5
 PubChem:  441300
 ChemSpider:  390063
 
אבקוויר (באנגלית: Abacavir) היא תרופה אנטי-ויראלית המשמשת למניעה וטיפול באיידס (AIDS) ו-HIV בשיטת NRTI (משביתי רוורס טרנסקריפטאז).
זנים ויראלים העמידים לזידובודין או למיבודין יהיו בדרך כלל, אך לא תמיד, רגישים לאבקוויר. כ-90% מהמטופלים בתרופה לא יסבלו מתופעות לוואי מיוחדות. תופעת הלוואי העיקרית לתרופה היא רגישות יתר שעשויה לעיתים נדירות להיות קשה ואף לגרום למוות. בדיקות גנטיות יכולות להצביע האם אדם עשוי לפתח תגובת רגישות יתר לתרופה.
התרופה נמצאת ברשימת התרופות החיוניות של ארגון הבריאות העולמי. התרופה זמינה בישראל בשמות מסחריים שונים ומגיעה בדרך כלל בשילוב תרופות אנטי-ויראליות אחרות.
שימוש רפואי

אבקוויר בגלולות או בתמיסה אורלית בשילוב עם תרופות אנטי-ויראליות אחרות ניתנת לטיפול כנגד זיהום ב־HIV-1.
אבקוויר לא תינתן לבד ללא שילוב של תרופות אנטי-ויראליות אחרות.
דרך פעולת התרופה

אבקוויר הוא אנלוג גואנוזיני, שהוא נוקליאוזיד ממשפחת הפורינים. יעד המטרה של התרופה הוא האנזים רוורס טרנסקריפטאז.
לאחר שאבקוויר עובר תהליך של זירחון ומתווספות אליו 3 קבוצות זרחן, הוא מתחרה עם הנוקליאוזיד גוואנוזין בשילוב ב־DNA.
כשהאנזים רוורס טרנסקריפטאז משלב את תוצר האבקוויר בחומר הגנטי, תהליך השעתוק מסתיים והאנזים לא מצליח להשלים את פעילותו. השלמת השעתוק הכרחית לשכפול הווירוס בגוף וכך מעכבת התרופה את ההתפשטות הווירוס ויותר מאוחר את המחלה.
פרמקוקינטיקה

אבקוויר ניתן דרך הפה ומגיע לזמינות ביולוגית גבוהה של 83%. המטבוליזם של התרופה מתבצע בעיקר דרך האנזים אלכוהול דהידרוגנאז. התרופה יכולה לחצות את מחסום דם-מוח.
היסטוריה

האבקוויר פותח בשנות ה-1980 על ידי רוברט וינס וסוזן דלוג' יחד עם מיי הואה, מדען אורח מסין, במעבדות אוניברסיטת מינסוטה
התרופה אושרה על ידי FDA ב-18 בדצמבר 1998 והפכה לתרופה האנטירטרוויראלית ה-15 שאושרה בארצות הברית. תוקף הפטנט שלה בארצות הברית פג בדצמבר 2009.
Us

Us (בעברית: אנחנו) הוא סינגל שהוקלט על ידי הזמרת והשחקנית האמריקאית, ג'ניפר לופז. השיר יצא לאור ב-2 בפברואר 2018, תחת חסותה של חברת התקליטים אפיק רקורדס, כסינגל שלא מתוך אלבום.
רקע והרכב מוזיקלי

במרץ 2017 חשפה לופז כי היא הייתה באולפן עם די ג'יי סקרילקס והמפיק פו בר והעלתה סרטון לחשבון האינסטגרם שלה בו שומעים קטע מהשיר. השיר הוא שיר דאנס פופ שנכתב והופק על ידי די ג'יי סקרילקס ופו בר.
מבחינה לירית לופז חשפה כי השיר מדבר על היחסים שלה עם שחקן הבייסבול אלכס רודריגז. השיר מבוצע בסולם מינור G, וקצב של 124 ביטים לדקה.
ביקורות

יו מק'נטייר מ-"Fuse" תיארה את ההפקה של השיר כ-"מוזרה ומפתה בעת ובעונה אחת", ואף הוסיפה כי: "בניגוד לרבים ממאמצי הפופ האחרונים שלה, השירה של לופז עולה בהרבה על המוזיקה, ויש לזה פוטנציאל בסופו של דבר להיות אחד הלהיטים הגדולים שלה, 'Us' מגדיר את הקריירה שלה שעדיין מרגישה רעננה מאוד עם חשיבה קדימה, זה פופ, זה דאנס, זה מושפע לטינית, זו ג'יי לו!".
מייק ניד מה-"Idolator" שיבח את השיר, וכינה אותו כ-"שיר חזק המכיל בתוכו הפקה לוהטת", ו-"שיר פופ עכשווי", ואף השווה אותו לשירה "On the Floor", משנת, 2011.
הופעות חיות

על מנת לקדם את השיר הופיעה איתו לופז בפסטיבל "Calibash", ובנוסף בהופעת קדם הסופרבול.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  פינלנד | המצעדים הפיניים הרשמיים | 5 |  |
|  קנדה | קנדה הוט 100 | - |  |
|  קנדה | מצעד השירים הדיגיטליים הקנדי | 28 |  |
Without You I'm Nothing

Without You I'm Nothing ("בלעדייך אני לא כלום") הוא אלבומם השני של להקת הרוק אלטרנטיבי, פלסיבו אשר יצא לשווקים ב-12 באוקטובר 1998. הסינגל הראשון מתוכו, "Pure Morning" היה הראשון שזכה להצלחה ניכרת בארצות הברית. האלבום נחשב כאלבום הפריצה של הלהקה בו משתתף גם דייוויד בואי.
רצועות ההשמעה

"Pure Morning" ‏- 4:14
"Brick Shithouse" ‏- 3:18
"You Don't Care About Us" ‏- 3:58
"Ask for Answers" ‏- 5:19
"Without You I'm Nothing" ‏- 4:08
"Allergic" ‏- 3:49
"The Crawl" ‏- 2:59
"Every You Every Me" ‏- 3:33
"My Sweet Prince" ‏- 5:45
"Summer's Gone" ‏- 3:05
"Scared of Girls" ‏- 2:58
"Burger Queen" ‏ - 22:39
מכיל את הרצועה הנסתרת "Evil Dildo" ב-14:46
מיקומים בטבלאות מכירה

הממלכה המאוחדת - #7 

צרפת - #7 

אוסטרליה - #14 

ארצות הברית - #20 

אוסטריה - #43 

גרמניה - #55 

שווייץ - #95
אברהם בצלאל

אברהם בניהו בצלאל (נולד בכ"א בכסלו ה'תשמ"א, 29 בנובמבר 1980) הוא חבר הכנסת העשרים וחמש ויושב ראש הוועדה לצמצום הפערים החברתיים בפריפריה מטעם מפלגת ש"ס, בעבר היה סגן ראש עיריית ירושלים וראש אגף החינוך המקומי מטעמה.
ביוגרפיה

בצלאל נולד וגדל בירושלים. למד בישיבות החרדיות הליטאיות הירושלמיות בית שמואל ומיר, ובעת לימודיו באחרונה הוא ניהל את גמ"ח הכספים שלה.
בצלאל הוא בעל תואר ראשון בחינוך והוראה מטעם הקריה האקדמית אונו.
בשנת 2010 נבחר לחבר המנהל הקהילתי של שכונת נווה יעקב, ובשנת 2013 מונה לעוזרו של צביקה כהן – סגן ראש עיריית ירושלים.
ב־25 בנובמבר 2016, בעקבות התפטרותו של מיכאל מלכיאלי מעיריית ירושלים, ומכיוון ששאר חברי רשימת מפלגת ש"ס לעירייה התפטרו, מונה בצלאל על ידי העירייה ובאישור שר הפנים אריה דרעי לחבר מועצה. בצלאל מונה למחזיק תיק ארנונה, ספורט חרדי, וקידום נוער. במסגרת תפקידו פעל בצלאל לתקצוב עבור ישיבות המסייעות לנוער מתמודד, ולימי מרגוע עבור אברכים ונשות אברכים מירושלים.
בבחירות לרשויות המקומיות שנערכו בשנת 2018, התמודד בצלאל למועצת העיר ירושלים מטעם ש"ס, נבחר למועצת העיר ומונה לסגן ראש העיר, מחזיק תיק ארנונה, מינהל חינוך חרדי בעיר. כמנהל החינוך החרדי בעיר פעל לקבלת בנות ספרדיות לסמינרים אשכנזיים מקומיים.
לקראת הבחירות לכנסת העשרים ואחת (2019) הוצב בצלאל במקום ה־41 והלא ריאלי ברשימת ש"ס. לקראת הבחירות לכנסת העשרים וארבע (2021) קודם למקום ה־11, אך לא נכנס לכנסת לאחר שהמפלגה זכתה ל־9 מנדטים.
לקראת הבחירות לכנסת העשרים וחמש ב־2022 התפטר ממועצת העיר, הוצב שוב במקום 11 ברשימה ונבחר לכנסת.
בצלאל עומד בראשות הוועדה המיוחדת לצמצום פערים חברתיים בפריפריה.
חיים אישיים

בצלאל נשוי לרבקה ולהם שמונה ילדים.
אברהם בנדורי

אברהם בנדורי (בנדרסקי) (‏21 ביוני 1928 - 15 בינואר 2019) היה כדורגלן ישראלי ששיחק בעמדת השוער במכבי תל אביב ובנבחרת ישראל, לאחר פרישתו היה מאמן, ולאחר מכן שימש כמנהל נבחרות ישראל בכדורגל.
ביוגרפיה

בנדורי נולד בתל אביב בשנת 1928. הוא הצטרף למכבי תל אביב בגיל 13. הוא היה חלק מקבוצת הנוער מכבי מיכאל, שזכתה לאליפות הנוער חזרה באמצע שנות ה-40. בשנת 1946 הוא הועלה לקבוצה הבכירה, ושיחק בה עד סוף העונה 60–1959, הוא זכה ב-6 אליפויות הליגה ו-6 גביעי המדינה.
כשהיה בן 20, נלחם במלחמת העצמאות ביחידת שועלי שמשון, עד שנפצע בחזית המצרית, ליד עיראק סווידאן, כאשר הג'יפ שבו נסע הופצץ. הוא אושפז במשך מספר שבועות, ושוחרר כדי להשתתף בסיור של נבחרת ישראל בארצות הברית. בתקופת משחקו במכבי תל אביב עבד בנדורי בחברת התחבורה הציבורית דן.
בנדורי היה גם חבר נבחרת ישראל בכדורגל, אולם היו לו ארבע הופעות רשמיות, כאשר השוער הראשי של נבחרת ישראל בתקופה זו היה יעקב חודורוב. בנדורי שחק במשחק הראשון של נבחרת ישראל אי פעם, נגד נבחרת ארצות הברית. מאז הוא לא ערך הופעה רשמית נוספת בנבחרת עד שנת 1958, כאשר הוא שיחק בשני משחקים בשלב הבתים במשחקי אסיה 1958, מאחר שחודורוב נפצע. במשחק הניצחון 4:0 על נבחרת איראן בכדורגל, ובמשחק הניצחון 1:2 על נבחרת סינגפור בכדורגל, המשחק האחרון שלו במדי נבחרת ישראל היה במשחק נגד נבחרת פולין בוורוצלב, שבו בנדורי ספג 5 שערים והוחלף בדקה ה-64, במשחק בו ישראל הפסידה 2–7, ואשר, נודע בכינוי "חרפת ורוצלב".
לאחר פרישתו ממשחק פעיל, אימן בנדורי כמה קבוצות, ושימש כמנהל הנבחרת הלאומית.
בשנים האחרונות מקיימת מכבי תל אביב לכבודו של שחקן העבר שלה, בנדורי, טורניר שנתי שנושא את שמו, "טורניר בנדורי".
בנדורי נפטר ב-15 בינואר 2019. בהודעה שפרסם לזכרו, אמר יושב ראש ההתאחדות לכדורגל בישראל, משה "שינו" זוארץ: ”בנדורי היה אחת מאגדות השוערים של הכדורגל הישראלי, חלק מדור הנפילים שאנחנו מאבדים לאחרונה. תרומתו לנבחרות ישראל, כשחקן ובעיקר כמנהל, הייתה עצומה. יהי זכרו ברוך”.
תארים

אליפויות (6):
1946-47, 1949-50, 1951-52, 1953-54, 1955-56, 1957-58
גביע המדינה (6):
1946, 1947, 1954, 1955, 1958, 1959
הערות שוליים

↑  "The Goalkeeper Who Left Few Holes in the Net" (PDF). Hadshot HaSport. 1 (54): 6. 10 באפריל 1955. נבדק ב-12 בפברואר 2016. {{cite journal}}:  (עזרה)
↑  The Football Team Took Off to Belgrade(הקישור אינו פעיל, October 2016) Lifa Leviathan, Herut, 19 August 1949, Historical Jewish Press (בעברית)
↑  תומר גנור, שוער ולוחם: כשאברהם בנדורי עלה להגנה, באתר ynet, 25 באפריל 2012
↑  אשר גולדברג‏, פעם שחקנים נהגו אחרת, באתר וואלה, 1 בדצמבר 2004
↑  The First Independence Team on Tour to the U.S.A. Asher Goldberg, 9 May 2011, IFA (בעברית)
↑  פרטי המשחק באתר ההתאחדות לכדורגל
↑  פרטי המשחק באתר ההתאחדות לכדורגל
↑  "Bendori in the Israeli Goal Against Persia" (PDF). Hadshot HaSport. 4 (404): 1. 26 במאי 1958. נבדק ב-12 בפברואר 2016. {{cite journal}}:  (עזרה)(הקישור אינו פעיל, October 2016)
↑  פולין הביסה את ישראל בשיעור 2:7 בעיתון הצופה 22 ביוני 1959
↑  Poland Had Beaten Israel 7:2 (3:1)(הקישור אינו פעיל, October 2016) Herut, 22 June 1959, Historical Jewish Press (בעברית)
↑  So I Have Removed the Wrocław Shame David Assaf, 11 July 2013, Oneg Shabat (בעברית)
↑  שוערים: טורניר בנדורי ה-4 באתר מכבי תל אביב
↑  יניב טוכמן‏, אברהם בנדורי, מגדולי שוערי ישראל בכל הזמנים, מת בגיל 90, באתר וואלה, 15 בינואר 2019
You Only Love Me

"You Only Love Me" (בעברית: "תאהב רק אותי") הוא סינגל שהוקלט על ידי הזמרת-יוצרת הבריטית ריטה אורה. השיר יצא לאור ב-27 בינואר 2023, על ידי חברת התקליטים BMG רייטס מנג'מנט, כסינגל הראשון מתוך אלבום האולפן השלישי שלה You & I.
רקע והרכב

"You Only Love Me" יצא לאור והיה זמין להורדה דיגיטלית ולסטרימינג על ידי חברת התקליטים BMG רייטס מנג'מנט ב-27 בינואר 2023. חברת התקליטים הכריזה שהוא הסינגל המוביל מתוך אלבום האולפן השלישי של אורה. השיר נכתב על ידי ריטה אורה לצד קורי סנדרס, אל קמפבל, ג'ון מגווייר, לואיס תומפסון, פיבי ג'ספר ורורי אדמס והופק על ידי תומפסון ואוק פלדר. אורה סיפרה כי משמעות השיר, "עם [השיר] והאלבום הקרוב שלי, רציתי לתפוס את הפגיעות שחוויתי כשפתחתי את עצמי לאהבה ונכנסתי לשלב חדש של החיים".
מבחינה מוזיקלית, "You Only Love Me" הוא שיר דאנס אלקטרוני, דאנס ואלקטרופופ.
הופעות חיות

אורה ביצעה את "You Only Love Me" בפעם הראשונה בעונה התשיעית של תוכנית האירוח האמריקאית The Tonight Show בכיכובו של ג'ימי פאלון ב-1 בפברואר 2023.
וידאו קליפ

הווידאו הקליפ של "You Only Love Me" הועלה לערוץ היוטיוב הרשמי של ריטה אורה ב-27 בינואר 2023.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  אירלנד | מצעד הסינגלים האירי | 42 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 57 |  |
|  הממלכה המאוחדת | מצעדי הסינגלים והאלבומים העצמאיים הבריטיים | 14 |  |
|  ניו זילנד | המצעד הניו זילנדי הרשמי | 3 |  |
|  סלובקיה | ČNS IFPI | 75 |  |
|  שוודיה | סוורייטופליסטן | 6 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 בינואר 2023 | הורדה דיגיטלית • הזרמת מוזיקה | BMG |  |
| ארצות הברית | 14 בפברואר 2023 | רדיו להיטים עכשוויים | BMG |  |
אגודת הגל של בריטניה הגדולה

| --- | --- |

 נשיא:  סטיבן הולגייט
 אנשי מפתח:  רוברט פיפין
 תקופת הפעילות:  1979–הווה (כ־45 שנים) 
 
| --- | --- |
 מו"ל:  הוצאת אוניברסיטת קיימברידג'
 תאריכי הופעה:  1979–הווה (כ־45 שנים) 
 
אגודת הגל של בריטניה הגדולה (באנגלית: Hegel Society of Great Britain ; בראשי תיבות: HSGB) הוא ארגון דובר אנגלית המיועד לחוקרים וסטודנטים המתעניינים בכתביו של הפילוסוף גאורג וילהלם פרידריך הגל. נשיא האגודה המכהן הוא הפילוסוף הבריטי סטיבן הולגייט, בעוד הפילוסוף האמריקאי רוברט פיפין משמש נשיא של כבוד.
ה-HSGB נוסד ב-1979, מונה למעלה מ-200 חברים ומתכנס לכנס מדי שנה.
האגודה מוציאה לאור כתב עת דו-שנתי בשם Hegel Bulletin, המפורסם על ידי הוצאת אוניברסיטת קיימברידג'. תחום העיסוק של כתב העת נועד להיות רחב ככל הניתן, וכולל את כל ההיבטים של הגותו של הגל, והרלוונטיות שלו לתולדות הפילוסופיה, מן ההוגים השקדמו לו, כולל קאנט והאידיאליזם הגרמני, וכן הוגים שהושפעו מהגל כמו ההגליאנים השמאליים, האידיאליזם הבריטי, הפרגמטיזם האמריקאי, מרקסיזם ותיאוריה ביקורתית.
לאגודה ערוץ יוטיוב שבו היא מפרסמת הרצאות ותכנים שונים הנוגעים לפילוסופיה של הגל.
הערות שוליים

↑  About the Hegel Society of Great Britain | Hegel Society of Great Britain (באנגלית בריטית)
↑  Conferences | Hegel Society of Great Britain (באנגלית בריטית)
↑  "Hegel Bulletin". Cambridge University Press. נבדק ב-11 במרץ 2016. {{cite web}}:  (עזרה)
↑  Hegel Bulletin | Hegel Society of Great Britain (באנגלית בריטית)
↑  Hegel Society of Great Britain HSGB - YouTube, באתר יוטיוב
אגודת הגל הבינלאומית

| --- | --- |
 מדינה:  גרמניה 
 נשיא:  אקסל הונת
 אנשי מפתח:  הנס גאורג גדמר, דיטר הנריך
 תקופת הפעילות:  1962–הווה (כ־62 שנים)
 
פרוטומה של הגל בבית הגל. על הקיר ציטוט אמרתו הידועה: "האמיתי הוא השלם" 
(Das Wahre ist das Ganze).
אגודת הגל הבינלאומית (בגרמנית: Internationale Hegel-Vereinigung) הוא ארגון ללא מטרות רווח, שנוסד ב-1962 בהידילברג (בגרמניה המערבית), במטרה לקדם את חקר הפילוסופיה של גאורג וילהלם פרידריך הגל. הארגון מצהיר כי הוא פועל בשתי חזיתות עיקריות:
העמקת ההבנה בשיטה ההגליאנית השלמה על חלקיה השונים.
דיון בגישתו הפילוסופית של הגל ביחס לתיאוריות פילוסופיות אחרות, היסטוריות ועכשוויות.
נשיאה הראשון של האגודה היה הנס גאורג גדמר והיה מעורב בהיווסדותה. בשנות ה-70 כיהן בתפקיד דיטר הנריך. מאז מרץ 2007, נשיא האגודה הוא אקסל הונת. כיום רשומים באגודה למעלה מ-250 חברים מרחבי העולם, ומשרדה ממוקם במחלקה לפילוסופיה של אוניברסיטת היידלברג.
האגודה מארגנת קונגרס בינלאומי כל שש שנים וכן מפגשים מצומצמים יותר במרווחי זמן קצרים יותר. במפגשים אלו נידונים נושאים שונים בפילוסופיה של הגל, תוך ניסון להוביל לההשתתפות בינלאומית מקיפה. ועדת האגודה מאשרת חברות באגודה על בסיס בחינת פרסומים אקדמיים בנושא הגל. הפרסום התקופתי של האגודה הופיע תחילה כמוסף לכתב העת Hegel Studien. מאז 1980 הוא מפורסם באופן עצמאי על ידי הוצאת Klett Cotta, בשטוטגרט.
האגודה שותפה (יחד עם עיריית שטוטגרט) בהענקת "פרס הגל" לחוקרים בולטים מתחום מדעי הרוח.
הערות שוליים

1 2 3  INFORMATIONEN ÜBER DIE INTERNATIONALE HEGEL-VEREINIGUNG, ‏ספטמבר 2003 (בגרמנית)
↑  Hegelianism in Germany, hegel.net (באנגלית)
↑  Murray Greene, F. G. Weiss, Internationale Hegel-Vereinigung Conference On Hegel’s Philosophy of Subjective Spirit, philpapers.org, ‏1973 (באנגלית)
| --- | --- |
בקרת זהויות :  NLI: 987007263129805171  BnF: cb12018388n (data)  CiNii: DA01350915  GND: 26552-4  ISNI: 0000 0001 2325 6242  LCCN: n80106662  SUDOC: 028324935  VIAF: 162211072   WorldCat (עם VIAF): 162211072
אברהם נחום שטנצל

| --- | --- |

אברהם נחום שטנצל משמאל בצעירותו
 לידה:  9 במאי 1897 צ'לדז, רפובליקת פולין 
 פטירה:  1983 (בגיל 85 בערך) לונדון, הממלכה המאוחדת 
 מדינה:  פולין 
 שפות היצירה:  יידיש 
 סוגה:  שירה 
 
אביו הדיין רבי חיים דוב שטנצל
אחיו הגאון מסוסנוביץ הרב שלמה שטענציל
אברהם נחום שְטֶנְצְל (בכתיב יידי: שטענצעל, שטענצל; Stencl;‏ 9 במאי 1897, צ'לדז – 28 בינואר 1983, יד בשבט תשמ"ג, לונדון) היה סופר ומשורר יידי.
חייו

שטנצל נולד בצ'לדז שבדרום-מערב פולין בשנת 1897. למד בתחילה בחדר ולאחר מכן בישיבה בסוסנוביץ, שם היה אחיו שלמה שטענציל רב וראש ישיבה. אביו היה דיין עיר צלדז, הרב חיים דוב שטענצל, ואימו הייתה פראדיל גיננדיל לבית שוייצר. השניים שמרו איתו על קשר לאורך חייהם דרך מאות אגרות ששיגר אליו לברלין ולאחר מכן לאנגליה על מנת לנסות להשאיר אותו קרוב לדת. בנעוריו, שטנצל התחיל לקרוא ספרים ביידיש ולכתוב שירה המושפעת ממשוררים כמו אברהם רייזן ומוריס רוזנפלד. שטנצל הוא עזב את ביתו ב-1917 והצטרף לקבוצה של "החלוץ". בסוף 1918 הוא קיבל צו גיוס לצבא הרוסי, ובהסכמת אביו עזב מיד את פולין.
ב-1919 נסע להולנד, שם שהה עד 1921. בשנה זו היגר לגרמניה – בתחילה ללייפציג ואחרי כן לברלין.שטנצל כתריסר ספרים וחוברות המלאים בשירים אקזיסטנציאליסטיים ובעלי נופך מיסטי, עבד בעבודות מזדמנות וחי בעיוני. עם זאת, תרגומיו לגרמנית זכו לשבחים של תומאס מאן, ארנולד צוייג והעיתונות הגרמנית.
שטנצל ניהל רומן עם אלזה לסקר־שילר, שהייתה מבוגרת ממנו ב־28 שנים ונהגה לכנות אותו "חמיד". בשיר שהקדישה לו, היא כינתה אותו גם "משורר הז'ארגון". השניים גם עמדו בקשר עם אורי צבי גרינברג, שבהמשך החליף את היידיש בעברית והפך למשורר חשוב בארץ-ישראל. אינטלקטואלים נוספים עמם שטנצל עמד בקשר במסגרת חייו הבוהמיים ברפובליקת ויימאר כללו סופרים כמו בעל-מחשבות, פרנץ קפקא, ואת אהובתו של קפקא דורה דיאמנט. רבים מהם היו מבקרים קבועים כמוהו, ב"רומאנישס קפה" (Romanisches Café).
שטנצל נעצר ועונה על ידי הגסטפו ב-1936, אך שוחרר ונמלט לאנגליה. שם התיישב בלונדון, בתחילה בהמפסטד ואחר כך בווייטצ'אפל. שם נפגש שוב עם דורה דיאמנט. בלונדון, הוא ייסד חוג ספרותי שבו דנו בבעיות פוליטיות וספרותיות ובשירה ביידיש שנקרא ליטערארישע שבת נאכמיטאג. כמו כן ערך מ-1946 עד 1981 את כתב העת לשון און לעבּן ("לשון וחיים"), והיה דמות מרכזית בקהילת היידיש בעיר. שטנצל לא הותיר אחריו ילדים. קרובי משפחתו תרמו את כתביו ל-School of Oriental and African Studies.
כתביו

שטנצל פרסם בנוסף לשירה גם סיפורים, מאמרים על ספרות, מחזה אחד וזיכרונות. את רוב יצירתו השירית פרסם בכתב העת בעריכתו "לשון און לעבן".
ששטנצל תורגם לעברית לראשונה בשנת 1935, על-ידי דב סדן, שתרגם כמה מישיריו עבור עיתון דבר. אחד משירים אלו, בלדה על זקנה מלקטת אוכמניות, תורגם מחדש בתור הבלדה על הסבתא מוכרת האוכמניות בשנת 2023, אחרי שנים ארוכות בהן כתביו של שטנצל נשכחו בישראל.
יעקב גלאטשטיין כתב עליו: "כל מהות כתיבתו של שטנצל היא פזרנות ולא בחירה, אבל בתוך השפע שלו יש מדי פעם מה לבחור".
מיצירותיו:
און דו ביסט גאט, לייפציג, 1924 (ואתה הוא אלוהים)
אין אויפגיין (פון חלוצים לעבן), לייפציג, 1924 (בצמיחה: מחיי החלוצים – מחזה)
פישערדארף, ברלין, 1933 (כפר דייגים)
מזל טלה, ברלין, 1935 (שירים על נושאים תנ"כיים)
מענדעלע מוכר ספרים, ברלין, 1936 (מנדלי מוכר ספרים)
פונדערהיים, ברלין, 1936 (מהבית)
לאנדאנער סאנעטן, לונדון, 1937 (סונֶטות לונדוניות)
סוף זומער פערזן אין א ווייטשעפל-געסל, לונדון, 1937
איבער אייראפעאישער קונסט: די דייטשע גאטיק און אימפרעסיאניזם אינ'ם ליכט פון דער אייראפעאישער קונסט: דעם ביישטייער פון יידן צו דער קונסט, לונדון, 1938 (על אמנות אירופית: הגוטיקה הגרמנית והאימפרסיוניזם לאור האמנות האירופית: תרומתם של היהודים לאמנות)
האקן-קרייץ , לונדון, 1938 (צלב הקרס)
לאנדאן-ליריק, לונדון, 1940 (ליריקה לונדונית)
יידיש, לונדון, 1942 (מאמרים)
יידישקייט און קולטור, לונדון, 1943 (יהדות ותרבות)
ירושלים: לידער, באלאדעס און פאעמעס, לונדון, 1948 (ירושלים: שירים, בלדות ופואמות)
גלות און גאולה, לונדון, 1958
ווייטשעפל שטעטל דבריטן, לונדון, 1961
משה מאץ; יאשקע בעל-מום און דער פרעסער (משה מאץ, ישקה בעל מום והזללן – סיפורים)
לקריאה נוספת

Rachel Lichtenstein (2006), "Avram Nachum Stencl", in Sinclair, Iain, London: City of disappearances, London: Hamish Hamilton
S. S. Prawer (1985), "A.N. Stencl — Poet of Whitechapel", The Times Literary Supplement, 3 May 1985
Kathi Diamant (2003), Kafka's Last Love: The Mystery of Dora Diamant
הערות שוליים

↑  ספר יזכור לקהילת סוסנוביץ והסביבה בזגלמביה, בספריית העיר ניו יורק, עמ' 579
↑  Diamant, עמ' 140
↑  Diamant, עמ' 140-1
↑  The Poet of Whitechapel
↑  לעקסיקאן פון דער נייער יידישער ליטעראטור, באנד 7
| --- | --- |
בקרת זהויות :  NLI: 987007268577505171  PLWABN: 9811344476705606  BnF: cb15790852c (data)  GND: 119282771  ISNI: 0000 0000 4617 6045  LCCN: nr90005811  SUDOC: 059058676  VIAF: 32328696   WorldCat (עם VIAF): 32328696
אברהם בנימין זילברברג (קוטנא)

ערך זה עוסק ברבה של קוטנא ווירשוב בפולין. אם התכוונתם לנינו, מו"ץ בוורשה ולאחר מכן בפיטסבורג, פנסילבניה, ראו .
| --- | --- |
אין תמונה חופשית
 לידה:  1839 רפובליקת פולין 
 פטירה:  1887 (בגיל 48 בערך) 
 תקופת הפעילות:  ?–1887 
 אב:  משה יהודה לייב זילברברג 
 צאצאים:  חיים יעקב נפתלי זילברברג 
 
הרב אברהם בנימין בייניש זילברברג (תקצ"ט, 1839–כ"ז בכסלו תרמ"ז, 1887) היה רבה של קוטנא ולאחר מכן רב ואב"ד וירשוב שבפולין.
תולדותיו

נולד בפולין, לרב משה יהודה לייב זילברברג, בעל "זית רענן". בצעירותו למד תורה אצל אביו.
בשנת תרי"ז (1857) עזב אביו את הרבנות בקוטנא, עלה לארץ ישראל והתיישב בירושלים. את מקומו ברבנות תפס בנו אברהם בנימין בייניש. כעבור זמן עזב את קוטנא והתמנה כרב ואב"ד וירשוב.
בחודש תמוז בשנת תרכ"ד, עלה לארץ ישראל לבקר את אביו, וחזר לוירשוב בחודש תשרי לאחר החגים. בהמשך עבר לווארשה שם כיהן כמורה צדק.
נפטר בנר שלישי של חנוכה ה'תרמ"ז.
תולדותיו > חיבורו

חיבר ספר בשם "עלי זית". שם הספר רומז לשם ספרו של אביו "זית רענן". גם בנו ונינו קראו לספריהם על שם ספרו של ראש המשפחה - "ענפי זית" ו"עצי זית".
צאצאיו

בנו, הרב חיים יעקב נפתלי זילברברג, מו"צ בוורשה ומו"ל ספרי מהרא"ל צינץ
חתנו, הרב ישראל יעקב הלוי אב"ד פלינסק
חתנו, הרב אליהו מראפין, חסיד קוצק שנודע בכינויו ר' אֶלֶה ראפינער
הערות שוליים

↑  המגיד שנה שמינית גיליון 42.
ערך זה הוא קצרמרבנושא אישים. אתם מוזמנים לתרום לוויקיפדיה ו.
אבקה (בוטניקה)

.
בבוטניקה, המונח אבקה (בלועזית: Pollen) מתייחס לגרגרים המיוצרים בתוך שקי האבקה של צמחים עילאיים. האבקה ממלאת את הפונקציה הזכרית במנגנון ההפריה בצמחי הזרע. בנוסף, מכיוון שצמחים אינם יכולים על-פי רוב לנוע במרחב, האבקה ממלאת תפקיד ייחודי של הפצת הגנים של האורגניזם במרחב, תכונה המשותפת גם לזרעים.
אבקה

תנועתה של האבקה משק האבקה בו היא נוצרה, ועד לשק העובר אותו היא מפרה, מתבצעת בתהליך המכונה "האבקה". קיימים אמצעים (וקטורים) שונים להאבקה, חלקם אביוטיים (מים, רוח) וחלקם ביוטיים (בעלי-חיים שונים). האבקה עשירה בחלבון, ועקב כך היא מהווה לעיתים מוקד משיכה לבעלי-חיים שונים הניזונים ממנה (כגון חרקים); תכונה זו מאפשרת שימוש בבעלי-חיים שכאלה בתור וקטורים של האבקה, אם אבקה שנצמדה לגוף בעל-החי תגיע אל יעדה הסופי (היינו איבר הרבייה הנקבי, בו מתבצעת ההפריה) לפני שתיאכל. עם זאת, צריכה מוגברת של אבקה על ידי בעל-חיים עשויה להיות בזבזנית מבחינה אנרגטית עבור הצמח, ולכן התפתחו במהלך האבולוציה מנגנונים למשיכת בעל-החיים אל האבקה תוך כדי מניעת אכילתה, למשל על ידי ייצור צוף בתור גמול מזון פחות בזבזני מבחינת הצמח, או שימוש במנגנוני רמייה, כלומר פיתוי בעל-החי להתקרב אל האבקה, ללא מתן גמול כלשהו בסופו של דבר.
חקר גרגרי האבקה (פולן) שהורבדו במקומות שונים, הכולל זיהוי טקסונומי, תפוצה וכמות, נקרא פלינולוגיה. התחום משמש לצורכי זיהוי פלילי, תעשיית הדבש ועוד. בפליאונטולוגיה ובארכאולוגיה מתבצע מחקר פלינולוגי לשחזור הסביבה הקדומה (לפי גרגרי אבקה מאובנים).
גרגר אבקה

גרגר אבקה (pollen grain) הוא היחידה הפונקציונלית הבסיסית של הפונקציה הזכרית בהפריה של צמחים בעלי זרע. זהו למעשה גלגול של המיקרוגמטופיט הקיים בצמחים ירודים. גרגר האבקה נוצר מחלוקה מיוטית של תא אם בתוך שק האבקה. כל תא אם מתחלק לארבעה נבגים, שכל אחד מהם עובר שתי חלוקות מיטוטיות ליצירת גרגר האבקה.
גרגרי האבקה במכוסי זרע

בצמחים מכוסי הזרע, גרגר האבקה נוצר מנבג שהתחלק לשני תאים - תא וגטטיבי, שאינו משתתף בהפריה, ותא גנרטיבי. לאחר החלוקה, הדופן שבין שני התאים נעלמת, ומתקבל תא עם שני גרעינים - וגטטיבי וגנרטיבי. בחלק מהמשפחות, זהו השלב שבו גרגרי האבקה משתחררים מהמאבק. במשפחות אחרות, הגרעין הגנרטיבי מתחלק, וגרגר האבקה שמשתחרר מהמאבק הוא תלת-גרעיני.
ברגע שגרגר האבקה נוחת על צלקת הפרח (בהנחה שאין מחסום אי-סבילות עצמית בשלב זה), הוא מצמיח נחשון נביטה, המתקדם בתוך עמוד העלי לכיוון השחלה, תוך כדי שהוא ממיס את רקמות העלי (בעזרת האנזים צלולאז, המפרק דפנות תאים) וניזון מחומרים שהוא סופג מהן. אם הגרגר השתחרר מהמאבק כשהוא דו-גרעיני, הגרעין הגנרטיבי יתחלק בזמן צמיחת הנחשון. כשהנחשון מגיע אל שק העובר (הגמטופיט הנקבי) שבתוך הביצית (אם עדיין לא היה מחסום אי-סבילות עצמית), אחד משני הגרעינים הגנרטיביים - הגמטות - של הנחשון יפרה את תא ההורה של האנדוספרם, שהיה דיפלואידי והפך עם ההפריה לטריפלואידי, בעוד השני יפרה את תא הביצה. מכיוון שבפועל מתקיימות כאן שתי הפריות, נהוג לכנות את שתיהן "הפריה כפולה".
ראו גם

פלינולוגיה
פולן דבורים
הפריה
האבקה
אי-סבילות עצמית בצמחים
גרגר אבקה של Lilium auratum (מין בסדרת השושנאים) שצולם דרך מיקרוסקופ אלקטרוני
גרגרי אבקה של Oenothera speciosa (אנ')
גרגרי אבקה של ארביס (Arabis)